‘Kersvader’ skiet 39 dood in Istanbul-nagklubNooddienste op die toneel by die nagklub. Foto: Via BBC Minstens 39 mense is dood en 69 beseer in ŉ aanval in die vroeë oggendure op ŉ nagklub in Istanboel in Turkye. Die aanvaller was glo geklee in ŉ kersvaderpak toe hy op mense in die Reina-nagklub in die Besiktas-gebied losgebrand het. Hy het glo Arabies gepraat en ŉ aanvalsgeweer gebruik. Vasip Sahin, die goewerneur van Istanboel, het die voorval as ŉ terreurdaad bestempel. Volgens die nuusagentskap Reuters soek die polisie nog na skieter.